TV7 JERUUSALEMMA UUDISED
Eetris on Jeruusalemma Uudised. Tere õhtust!
USA välisminister Rex Tillersoni väitel
president Trump alles kaalub saatkonna ärakolimise mõjusid
võimalikele rahukõnelustele.
Tillersoni sõnul teeb Trump otsuse alles pärast vestlusi
kõigi asjaosaliste regionaalsete tegijatega.
Peaminister Netanyahu büroo sõnul
ei mõjuta saatkonna kolimine rahukõnelusi negatiivselt,
vaid korrigeerib ajaloolise ebaõigluse ja aitab asju õiges suunas liigutada.
Samas korrigeerib see ka palestiinlaste moonutatud kujutlust,
nagu oleks Jeruusalemm olnud kunagi Palestiina nimelise riigi pealinn.
Teise Trumpi valitsuse ametniku sõnul kaalub president võimalust,
et USA tunnustab Jeruusalemma Iisraeli jagamatuks pealinnaks.
Kuid suursaatkonna kolimisega ta ei kiirusta,
enne kui toimuvad võimalikud rahukõnelused.
Peaminister Netanyahu sõnul
peaksid kõigi maade saatkonnad Jeruusalemmas asuma,
kuid eelkõige USA oma.
Üks Iisraeli saabunud USA valitsuse kõrge ametnik,
kes oli ettevalmistamas Trumpi järgmise teisipäeva Iisraeli-visiiti,
ütles Iisraeli kolleegidele:
Nutumüür ei kuulu teile, vaid on osa Läänekaldast.
Kommentaar oli seotud
Netanyahu ja president Trumpi ühise visiidiga Nutumüürile
ehk Herodese aegse teise templi läänepoolse müüri juurde.
Kui visiit toimuks, oleks see ajalooline,
kuna ükski USA varasem president pole oma ametiajal Nutumüüril käinud.
Seda on välditud, kuna see tähendaks USA ebaametlikku tunnustust,
et pühapaik on osa juudi ajaloost.
Peaministri büroo reageeris ametniku märkusele jõuliselt
ning palus Valgelt Majalt selgitust ja parandust.
Trumpi esindaja tõdes,
et avaldus ei vasta Valge Maja ametlikule seisukohale,
vaid oli ametniku isiklik nägemus.
Väidetavalt Põhja-Koreast lähtunud arvutiviirus on rünnanud
juba rohkem kui 200 000 arvutit ca 150 erinevas riigis.
Iisraeli armee arvutidivisjon 8200
ja teine sarnane üksus 5114 teatasid,
et juudiriigi andmekaitsest pole läbi murtud,
kuigi rünnakuid suunati ka sinna.
Armee esindaja sõnul on vaenlased püüdnud kasutada kõiki vahendeid
Iisraeli saladuste murdmiseks ja infovõrku häkkimiseks,
kuid on ebaõnnestunud.
Põhja-Korea on teinud tihedat koostööd Iraaniga
nii tuuma-, satelliidi- kui ka nendega seotud infotehnoloogia alal.
President Trumpi peatne Iisraeli-visiit on põhjustanud sedagi,
et Iisraeli, USA, Jordaania, Suurbritannia, Saudi Araabia
ja ÜAE eriüksused on käivitanud ühised sõjalised õppused.
Golani, Süüria ja Jordaania piiride lähedal toimuvatel õppustel
osalevad maaväed, mida toetavad Jordaania ja Iisraeli Õhujõud.
Kuigi nime poolest on tegu ühisõppustega Hezbollah' vastu,
on sellega seotud ka USA presidendi visiit Iisraeli.
Piirkonnas tegutseb mitmeid erinevaid terrorirühmitusi,
kel on ka õhutõrjeks sobivaid rakette, ja õppusega tahetakse kindlustada,
et presidendi erilennuk Air Force 1 ei satu raketirünnaku objektiks.
Lend Saudi Araabia pealinnast Riyadist Tel Avivi
kulgeb Jordaania õhuruumi kaudu.
Paljud rühmitused on infiltreerunud ka Jordaaniasse.
2017. a aprillis
registeeriti Iisraelis rekordarv välisturiste.
Käesoleva aasta aprillis külastas Iisraeli ca 349 000 turisti.
See tähendab ca 38 %-list kasvu võrreldes sama perioodiga mullu.
Oleme tunnistajaiks sellistele arvudele iga kuu,
ütles Iisraeli turismiminister Yariv Levin.
Alates jaanuarist on külastanud Iisraeli juba ca 1,1 mln turisti
ja kasv võrreldes 2016. aastaga on lausa 26 %.
Alates aasta algusest
on turism toonud sisse üle 6 miljardi seekli,
mis vastab 1,7 miljonile eurole.
Mitme araabia meediaväljaande teatel
alustavad Iisrael ja palestiinlased taas rahukõnelusi,
seekord president Trumpi juhtimisel.
Kõnelusi on peetud iga USA presidendi egiidi all
juba alates 1967. a.
Kuid samamoodi on need kõik ka üksteise järel ebaõnnestunud.
Pooled süüdistavad tavapäraselt nurjumises teineteist.
Abbasi allikad on seekord kõneluste suhtes tunduvalt lootusrikkamad.
Pärast visiiti Valgesse Majja mai algul
näib Abbas olevat saanud Trumpilt sõnumeid ja lubadusi,
mis õigustavad palestiinlaste meelest optimismi kõneluste suhtes.
Abbas nõuab siiski ka Venemaa osalust kõnelustel.
Seni pole avalikult teatatud, kuidas Iisrael ja USA sellele vaatavad.
Palestiinlaste häid suhteid Venemaa ja eriti president Putiniga
väljendas see, et Venemaa ehitas oma kulul Petlemma
Putini nimelise kultuuri- ja spordikeskuse.
Hoonekompleksis on üks keskus kultuuriüritusteks
ja teine, 6-korruseline mitmeotstarbeline hoone
sobib eriliselt spordiharrastusteks.
Ca 40 mln USD maksnud keskus
pühitseti pidulikult sisse 12. mail
sihiga kinnitada häid suhteid riikide vahel ja neid edaspidigi jätkata
Venemaa jääb alatiseks Palestiina soojaks sõbraks
ja ka vastupidi, kinnitas pidukõnes palestiinlaste esimees Abbas.
USA uus suursaadik David Friedman
esitas teisipäeval, 16.05, volikirjad Iisraeli presidendile Reuven Rivlinile.
Friedman käis palvetamas ka Nutumüüril ja kinnitas pidukõnes,
et Trumpi ja Iisraeli soe suhe toetub vankumatule kaljule.
Erinevalt varasematest teadetest
hakkab ta tööle Tel Avivis asuvast saatkonnast
ja elama USA saadiku residentsis Herzeliyas.
Vähemalt seni, kui selgub saatkonna Jeruusalemma kolimise saatus.
See on tänaseks kõik. Palvetage Jeruusalema eest!
Jääge TV7 kanalile, nii olete heas seltskonnas.
Tõlge: Monika Jaaguri
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.